Diari Oficial de la Generalitat Valenciana


Sumari del DOGV 10248, del 24-12-2024 (2024/13917)

EXTRACTE de la Resolució, de 12 de desembre de 2024, de la presidència de la Generalitat, per la qual se convoquen ajudes destinades a promoure la protecció, el foment i el desenvolupament del patrimoni i la dinamització cultural, i l'adequació i la renovació de béns i espais municipals de la Comunitat Valenciana per a l'exercici 2025.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10499

Data del DOGV
:   24-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/13485

CVE
:   WAIL-C-4049-05498

Data del document
:   12-12-2024

Organisme emissor
:   Presidència de la Generalitat

Tipus de document
:   Extracte

Anàlisi jurídica

 Descriptors 

:   * ajuda pública
    * promoció cultural
    * municipi
    * ben públic
    * patrimoni cultural

BDNS (Identif.): 804873

De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/804873)

Primer: Beneficiaris:

Els municipis i les entitats locals menors de la Comunitat Valenciana que acrediten la titularitat pública o privada dels béns, sempre que, en este últim cas, l'actuació municipal revestisca especial significació per al municipi, i que amb esta es complisca amb un objectiu d'utilitat pública o d'interés social.

Segon. Finalitat.

Convocar per a l'exercici 2024 les subvencions per a actuacions consistents en:

- Les obres destinades a la reparació, la conservació o el manteniment, la restauració i la rehabilitació de béns immobles que posseïsquen valors de caràcter històric, artístic o d'interés local, d'accés o utilització pública.

- Les obres destinades a l'adequació i la renovació de béns i espais municipals, d’accés o utilització pública.

Solament podrà presentar-se una sol·licitud d'ajuda per entitat local interessada, per a una de les actuacions previstes i en relació amb un projecte d'actuació concret.

Tercer: Bases reguladores.

Decret 8/2023, de 13 de juny de 2023, del President de la Generalitat, pel qual s’aproven les bases reguladores per a la concessió de subvencions destinades a promoure la protecció, el foment i el desenvolupament del patrimoni i la dinamització cultural, i l'adequació i la renovació de béns i espais municipals de la Comunitat Valenciana

Quart. Import

La quantia de l'import global màxim destinat a finançar aquestes subvencions ascendeix a 19.924.607 euros (Deu milions d’euros) amb càrrec al capítol VII, línia de subvenció S0174 de la aplicació G1050403, programa G125A00.7, Administració Local i Organització Territorial del Consell, del pressupost de la Generalitat per a 2025.

Cinquè. Termini de presentació de sol·licituds.

El termini per a la presentació de sol·licituds serà d'un mes des de l'endemà de la publicació de la present convocatòria en el *Diari Oficial de la Generalitat Valenciana.*

En cap cas es consideraran despeses subvencionables els impostos indirectes o l'IVA quan siguen susceptibles de recuperació o compensació (article 31.8 de la Llei 38/2003, de 17 de novembre, general de subvencions).

Sisè Les ajudes es destinaran a finançar els gastos en els quals incórreguen les entitats beneficiàries consistents en:

a) El cost d'execució de les obres de reparació, conservació o manteniment, restauració i rehabilitació de béns immobles que posseïsquen valors de caràcter històric, artístic o d'interés local, d'accés o utilització pública.

b) El cost dels treballs i instal·lacions destinats a l'adequació i la renovació de béns i espais municipals.

c) El cost de la redacció dels projectes (inclòs, si és el cas, l'estudi geotècnic, arqueològic, o estructural) i de direcció de les obres fins a un màxim del 10% del cost d'execució de l'obra subvencionada.

Les actuacions no seran subvencionables si han conclòs materialment o s'han executat íntegrament abans que el beneficiari presente la sol·licitud de finançament.

  

València, 12 de desembre de 2024

Cayetano Garcia Ramírez

Secretari autonòmic de Presidència